ΑΠΟΦΑΣΕΙΣ
Αριθμ. 2220
Τροποποίηση της υπ’ αρ. 4962/26.4.2018
(Β΄ 1658) απόφασης ίδρυσης και της υπ’ αρ. 9216/
4.7.2018 (Β΄ 3554) απόφασης έγκρισης του κανονισμού σπουδών του Προγράμματος Μεταπτυχι-
ακών Σπουδών με τίτλο «Γλωσσολογία» του Τμήματος Φιλολογίας του Πανεπιστημίου Κρήτης,
σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 «Περί καθορισμού του τίτλου
και της έδρας του εν Κρήτη ιδρυθέντος Πανεπιστημίου» (Α΄ 239), του ν.δ. 114/1974 «Περί τροποποιήσεως
και συμπληρώσεως το ν.δ. 87/1973 (Α΄ 159 ) “περί ιδρύσεως Πανεπιστημίων εις Θράκην και εις Κρήτην” και
επεκτάσεως διατάξεων τινών αυτού εις άπαντα τα ΑΕΙ»
(Α΄ 310) και του ν. 259/1976 (Α΄ 25) περί τροποποιήσεως
και συμπληρώσεως των περί Πανεπιστημίων Θράκης και
Κρήτης κειμένων διατάξεων.
2. Των άρθρων 5 και 9 του Κεφαλαίου Β΄ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α΄ 131).
3. Του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141) και ιδίως της παρ. 4
του άρθρου 16 και του άρθρου 80.
4. Του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α΄ 189).
5. Των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α΄ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 (ΑΔΑ:
6ΧΨΖ46ΜΤΛΗ-ΤΧΔ) εγκύκλιο του Υπουργείου Παιδείας και Θρησκευμάτων «Εφαρμογή των διατάξεων του
ν. 4957/2022 “Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις” για την οργάνωση και λειτουργία προγραμμάτων μεταπτυχιακών σπουδών με λοιπά θέματα».
2. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
3. Την υπ’ αρ. 19615/1.9.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
4. Την υπ’ αρ. 4962/26.4.2018 απόφαση της Συγκλήτου του Πανεπιστημίου Κρήτης «Ίδρυση Προγράμμα-
τος Μεταπτυχιακών Σπουδών με τίτλο «ΓΛΩΣΣΟΛΟΓΙΑ»
του Τμήματος Φιλολογίας του Πανεπιστημίου Κρήτης»
(Β΄ 1658).
5. Την υπ’ αρ. 9216/4.7.2018 απόφαση της Συγκλήτου
του Πανεπιστημίου Κρήτης «Έγκριση Κανονισμού Μεταπτυχιακών Σπουδών του Προγράμματος Μεταπτυχι-
ακών Σπουδών με τίτλο: «ΓΛΩΣΣΟΛΟΓΙΑ» του Τμήματος
Φιλολογίας του Πανεπιστημίου Κρήτης σύμφωνα με τον
ν. 4485/2017 (Α΄ 114)» (Β΄ 3554), όπως τροποποιήθηκε
με την υπ’ αρ. 15283/30.6.2022 (Β΄ 3671) απόφαση της
Συγκλήτου του Πανεπιστημίου Κρήτης.
6. Την υπ’ αρ. 491/20.10.2022 (ΑΔΑ: ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α΄ 141).
7. Την υπ’ αρ. 23085/9.10.2023 απόφαση της Συγκλήτου του Πανεπιστημίου Κρήτης για την «Έγκριση Κανο-
νισμού Προγραμμάτων Μεταπτυχιακών Σπουδών του
Πανεπιστημίου Κρήτης» (Β΄ 5941).
8. Την εισήγηση της υπ’ αρ. 4ης/22.11.2023 Συνέλευσης
του Τμήματος Φιλολογίας του Πανεπιστημίου Κρήτης
σχετικά με την τροποποίηση της απόφασης ίδρυσης και
του κανονισμού λειτουργίας του Προγράμματος Μεταπτυχιακών Σπουδών «Γλωσσολογία».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1877
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
9. Το τροποποιημένο σχέδιο απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας και τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
10. Την εισήγηση της υπ’ αρ. 11ης/11.12.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Γλωσσολογία».
11. Τα πρακτικά της υπ’ αρ. 509ης/21.12.2023 συνεδρίασης της Συγκλήτου για το παρόν θέμα.
12. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
13. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
την τροποποίηση της υπ’ αρ. 4962/26.4.2018 (Β΄ 1658)
απόφασης ίδρυσης και της υπ’ αρ. 9216/4.7.2018
(Β΄ 3554) απόφασης έγκρισης του κανονισμού σπουδών του Προγράμματος Μεταπτυχιακών Σπουδών με
τίτλο «Γλωσσολογία» του Τμήματος Φιλολογίας του Πανεπιστημίου Κρήτης, σύμφωνα με τον ν. 4957/2022, ως
ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Γλωσσολογία»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικές Διατάξεις
Το Τμήμα Φιλολογίας του Πανεπιστημίου Κρήτης
οργανώνει από το ακαδημαϊκό έτος 2024-2025, Πρόγραμμα Μεταπτυχιακών Σπουδών (στο εξής Πρόγραμ-
μα ή Π.Μ.Σ.) με τίτλο «ΓΛΩΣΣΟΛΟΓΙΑ», σύμφωνα με τις
διατάξεις της απόφασης αυτής και τις διατάξεις του
ν. 4957/2022 (Α΄ 141). Για την παρακολούθηση του Προγράμματος δεν προβλέπονται τέλη φοίτησης.
Άρθρο 2
Αντικείμενο - Σκοπός
Αντικείμενο και σκοπός του προγράμματος είναι η
προαγωγή της επιστήμης στην ειδικότητα της Γλωσσολογίας και η δημιουργία ειδικευμένων επιστημόνων, οι
οποίοι θα μπορούν να στελεχώσουν Ερευνητικά Κέντρα
και Πανεπιστημιακά Τμήματα του εσωτερικού και του
εξωτερικού και να απασχοληθούν σε αντικείμενα που
αφορούν τη γλώσσα στον δημόσιο και ιδιωτικό τομέα.
Άρθρο 3
Μεταπτυχιακός Τίτλος
Το Πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στη Γλωσσολογία.
Άρθρο 4
Κατηγορίες Πτυχιούχων
Στο Πρόγραμμα γίνονται δεκτοί, σύμφωνα με τα ειδικώς οριζόμενα στον Κανονισμό Λειτουργίας του Προ-
γράμματος, κάτοχοι πτυχίου Πανεπιστημίου ή Τ.Ε.Ι της
ημεδαπής ή ομοταγών ιδρυμάτων της αλλοδαπής. Η
διαπίστωση της αναγνώρισης του ιδρύματος και του
χορηγούμενου τίτλου ιδρύματος της αλλοδαπής γίνεται
από τη Γραμματεία πριν την εγγραφή των υποψηφίων
στο Π.Μ.Σ., σύμφωνα με τις διατάξεις του άρθρου 304
του ν. 4957/2022, εάν δεν έχει ήδη εκδοθεί βεβαίωση
αναγνώρισης από τον ΔΟΑΤΑΠ.
Άρθρο 5
Χρονική Διάρκεια Φοίτησης Πλήρης και μερική φοίτηση
Η χρονική διάρκεια για την απονομή του Δ.Μ.Σ. ορίζεται σε τέσσερα (4) ακαδημαϊκά εξάμηνα σπουδών για
το Πρόγραμμα πλήρους φοίτησης, και επιπλέον τέσσερα (4) για το πρόγραμμα μερικής φοίτησης. Ειδικότερα
θέματα ρυθμίζονται στον Κανονισμό Λειτουργίας του
Προγράμματος.
Άρθρο 6
Πρόγραμμα Σπουδών Οργάνωση Εκπαιδευτικής Διαδικασίας
Το σύνολο των Πιστωτικών Μονάδων (ECTS) που απαιτούνται για την απονομή του κατά το άρθρο 3 τίτλου
ορίζεται σε εκατόν είκοσι (120).
Οι φοιτητές/φοιτήτριες πρέπει να παρακολουθήσουν
και να εξεταστούν με επιτυχία σε έξι (6) μεταπτυχιακά
μαθήματα με διαφορετικό περιεχόμενο, και να συγγράψουν μεταπτυχιακή διπλωματική εργασία.
Κάθε μεταπτυχιακό μάθημα πιστώνεται με 15 ECTS και
η μεταπτυχιακή εργασία με 30, αντιστοίχως.
Το αναλυτικό πρόγραμμα σπουδών ενδεικτικά διαμορφώνεται ως εξής:
Εξάμηνο 1 Μάθημα κατ’ επιλογή υποχρεωτικό
από τις ακόλουθες Θεματικές
Ενότητες
ECTS
Α΄
Φωνολογία ή Φωνητική
Α΄
Σύνταξη ή Μορφολογία
Σύνολο Α΄ εξαμήνου
Β΄
Πραγματολογία ή Σημασιολογία
Β΄
Ψυχογλωσσολογία ή Βιογλωσσολογία
Σύνολο Β΄ εξαμήνου
Γ΄
Διδακτική της γλώσσας ή Υπολογιστική
Γλωσσολογία
Γ΄
Ιστορική Γλωσσολογία ή Ιστορία των
γλωσσικών ιδεών
Σύνολο Γ΄ εξαμήνου
Δ΄
Μεταπτυχιακή Διπλωματική Εργασία
Σύνολο Δ΄εξαμήνου
Σύνολο ECTS του Π.Μ.Σ. 120
Στη συνέχεια παρατίθεται ενδεικτικός κατάλογος τίτλων σεμιναρίων. Για τη σύντομη περιγραφή των σεμινα-
ρίων, βλ. Παράρτημα Ι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
Φωνολογία
Φωνολογική κατάκτηση και (α)τυπική ανάπτυξη
Θέματα Σημασιολογίας και Πραγματολογίας
Ιστορία των γλωσσικών ιδεών: το ελληνικό γλωσσικό ζήτημα
Πραγματολογία
Τυπολογία στη γλωσσική ανάπτυξη
Καθολικότητα και παραμετροποίηση στη γλωσσική
ανάπτυξη
Τυπολογία γλωσσών
Διεπαφή γλωσσικών επιπέδων: Σύνταξη/Σημασιολογία
10 Γλωσσολογικές προσεγγίσεις ομιλουμένων και μη
γλωσσών
11 Υπολογιστική Γλωσσολογία
12 Σύνταξη
13 Ψυχογλωσσολογία
Τροποποίηση του προγράμματος μαθημάτων, πλήρους και μερικής φοίτησης, ανακατανομή μεταξύ των
εξαμήνων, ενδεικτικός κατάλογος μαθημάτων, δυνατότητα επιλογής μαθημάτων από άλλο Π.Μ.Σ. του Ιδρύμα-
τος ή άλλων Α.Ε.Ι. της ημεδαπής ή της αλλοδαπής, και
κάθε άλλο σχετικό θέμα ρυθμίζονται ειδικότερα στον
Κανονισμό Λειτουργίας του Προγράμματος.
Η διδασκαλία των μαθημάτων του Π.Μ.Σ. δύναται να
πραγματοποιείται δια ζώσης σε ποσοστό κατ’ ελάχιστο
75% ή με μέσα σύγχρονης εξ αποστάσεως εκπαίδευσης
σε ποσοστό κατά μέγιστο 25% επί του συνολικού αριθμού των πιστωτικών μονάδων του Π.Μ.Σ.
Ως γλώσσα διδασκαλίας των μαθημάτων του Προγράμματος και εκπόνησης της διπλωματικής εργασίας
ορίζεται η Ελληνική ή η Αγγλική, όπως προσδιορίζεται
στον Κανονισμό Λειτουργίας του Προγράμματος.
Άρθρο 7
Αριθμός Εισακτέων
Ο ανώτατος αριθμός εισακτέων στο Πρόγραμμα ορίζεται σε δεκαέξι (16) φοιτητές/φοιτήτριες ετησίως και
δύναται να αυξάνεται σύμφωνα με τα οριζόμενα στον
Κανονισμό Λειτουργίας του Π.Μ.Σ.
Άρθρο 8
Προσωπικό
Για την πραγματοποίηση του Προγράμματος θα απασχολούνται κατά κύριο λόγο τα μέλη Δ.Ε.Π. του Τομέα
Γλωσσολογίας ή και άλλα μέλη Δ.Ε.Π. του Τμήματος Φιλολογίας καθώς και άλλες κατηγορίες διδασκόντων σύμ-
φωνα με τις διατάξεις του άρθρου 83 του ν. 4957/2022,
όπως ισχύει.
Άρθρο 9
Υλικοτεχνική Υποδομή
Για τις διδακτικές και ερευνητικές ανάγκες του Προγράμματος το Τμήμα Φιλολογίας διαθέτει αίθουσες
διδασκαλίας, τηλεδιάσκεψης και το Εργαστήριο Γλωσσολογίας (Α΄ 193/1998), το Εργαστήριο Γλωσσικής Κατά-
κτησης και Γλωσσικής Επεξεργασίας (Β΄ 925/2018) και το
Εργαστήριο Υπολογιστικής Γλωσσολογίας και Γλωσσικής
Τεχνολογίας (Β΄ 6767/2021).
Επιπλέον, το Πρόγραμμα χρησιμοποιεί την οργανωμένη Βιβλιοθήκη του Πανεπιστημίου Κρήτης που περιέχει
τα κυριότερα περιοδικά, συγγράμματα και μονογραφίες
στις συναφείς επιστημονικές περιοχές καθώς και ηλεκτρονική πρόσβαση μέσω του παγκόσμιου ιστού σε
επιστημονικά περιοδικά.
Άρθρο 10
Διάρκεια Λειτουργίας
Το Πρόγραμμα θα λειτουργήσει έως και το ακαδημαϊκό
έτος 2032-2033, με την επιφύλαξη της μη πιστοποίησής
του κατά την περιοδική αξιολόγηση του Τμήματος.
Άρθρο 11
Πηγές Χρηματοδότησης - Τέλη Φοίτησης
Οι πηγές χρηματοδότησης του Π.Μ.Σ. δύνανται να
είναι:
α. Ο κρατικός προϋπολογισμός ή το πρόγραμμα δημοσίων επενδύσεων.
β. Δωρεές, χορηγίες και πάσης φύσεως οικονομικές
ενισχύσεις.
γ. Κληροδοτήματα.
δ. Πόροι από ερευνητικά έργα ή προγράμματα.
ε. Ίδιοι πόροι του Πανεπιστημίου Κρήτης.
στ. κάθε άλλη νόμιμη πηγή.
Το Πρόγραμμα προσφέρεται χωρίς τέλη φοίτησης.
Άρθρο 12
Μεταβατικές διατάξεις
Οι εισαχθέντες/είσες στο Π.Μ.Σ. «Κλασικές Σπουδές»
μέχρι και το ακαδημαϊκό έτος 2023-2024 (εξετάσεις Ιανουαρίου 2024) συνεχίζουν τις σπουδές τους σύμφωνα
με τις διατάξεις του Κανονισμού που συνοδεύει την παρούσα απόφαση.
Άρθρο 13
Εξουσιοδοτικές διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Λειτουργίας
του Π.Μ.Σ. «Γλωσσολογία», καθώς και από τα αρμόδια
όργανα διοίκησης και τον Κανονισμό Προγραμμάτων
Μεταπτυχιακών Σπουδών του Πανεπιστημίου Κρήτης.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Γλωσσολογία»
1. Δομή και κανόνες λειτουργίας του Π.Μ.Σ.
Η δομή, η οργάνωση και η λειτουργία του Π.Μ.Σ.
«Γλωσσολογία» του Τμήματος Φιλολογίας του Πανεπιστημίου Κρήτης διέπεται από τις διατάξεις της ισχύου-
σας νομοθεσίας για τα Α.Ε.Ι. και για τις μεταπτυχιακές
σπουδές (διατάξεις του ν. 4957/2022, Α΄ 141 και ιδίως
των άρθρων 79 έως και 89, όπως ισχύουν), από την Απόφαση Ίδρυσης του Π.Μ.Σ. «Γλωσσολογία», από τον Κα-
νονισμό Προγραμμάτων Μεταπτυχιακών Σπουδών του
Πανεπιστημίου Κρήτης, από τα λοιπά γενικά κανονιστικά
κείμενα του Πανεπιστημίου και του Τμήματος, καθώς και
από τον παρόντα Κανονισμό του Π.Μ.Σ. «Γλωσσολογία».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
1.1. Αντικείμενο και σκοπός του Π.Μ.Σ. «Γλωσσολογία
είναι η προαγωγή της επιστήμης στην ειδικότητα της
Γλωσσολογίας και η δημιουργία ειδικευμένων επιστημόνων, οι οποίοι θα μπορούν να στελεχώσουν Ερευνητικά
Κέντρα και Πανεπιστημιακά Τμήματα του εσωτερικού
και του εξωτερικού και να απασχοληθούν σε αντικείμενα που αφορούν τη γλώσσα στον δημόσιο και ιδιωτικό
τομέα. Για την παρακολούθηση του Π.Μ.Σ. δεν προβλέπονται τέλη φοίτησης.
1.2. Για την οργάνωση και τη λειτουργία του Π.Μ.Σ.
«Γλωσσολογία» του Τμήματος Φιλολογίας του Πανεπιστημίου Κρήτης αρμόδια όργανα είναι η Σύγκλητος
του Πανεπιστημίου Κρήτης, η Επιτροπή Μεταπτυχιακών Σπουδών του Πανεπιστημίου Κρήτης, η Συνέλευση
του Τμήματος Φιλολογίας του Πανεπιστημίου Κρήτης, η
Συντονιστική Επιτροπή (Σ.Ε.) του Π.Μ.Σ. «Γλωσσολογία»
και ο/η Διευθυντής/ύντρια του Π.Μ.Σ. «Γλωσσολογία».
1.3. Η Συντονιστική Επιτροπή (Σ.E.) του Π.Μ.Σ. «Γλωσσολογία» απαρτίζεται από πέντε (5) μέλη Δ.Ε.Π. του
Τμήματος τα οποία έχουν αναλάβει μεταπτυχιακό έργο
και ορίζονται από τη Συνέλευση του Τμήματος Φιλολογίας με διετή θητεία. Ως μεταπτυχιακό έργο νοούνται τα
σεμιναριακά μαθήματα (που στον παρόντα Κανονισμό
αποκαλούνται και «σεμινάρια» ή «μεταπτυχιακά σεμινάρια»), η επίβλεψη σεμιναριακών εργασιών και της διπλω-
ματικής εργασίας, η εποπτεία ασκήσεων και ερευνητικού
έργου που ανατίθεται σε μεταπτυχιακούς φοιτητές στο
πλαίσιο του Π.Μ.Σ. Πρόεδρος της Συντονιστικής Επιτροπής είναι ο/η Διευθυντής/ύντρια του Π.Μ.Σ.
1.4. Ο/Η Διευθυντής/ύντρια του Π.Μ.Σ. «Γλωσσολογία» είναι μέλος Δ.Ε.Π. του Τομέα Γλωσσολογίας του
Τμήματος Φιλολογίας του Πανεπιστημίου Κρήτης, κατά
προτεραιότητα στη βαθμίδα του καθηγητή ή του αναπληρωτή καθηγητή και ορίζεται από τη Συνέλευση του
Τμήματος. Η θητεία του Διευθυντή/ύντριας είναι διετής
με δυνατότητα ανανέωσης χωρίς περιορισμό. O ορισμός
του διευθυντή του Π.M.Σ. γίνεται από τη Συνέλευση του
Τμήματος στο τέλος του ακαδημαϊκού έτους με έναρξη
θητείας την αρχή (1η Σεπτεμβρίου) του επόμενου της
εκλογής ακαδημαϊκού έτους. Σε περίπτωση παραίτησης ή απώλειας για οποιοδήποτε λόγο του Διευθυντή
του Προγράμματος ορίζεται νέος/α Διευθυντής/ύντρια
σύμφωνα με τα προβλεπόμενα στον Κανονισμό Προγραμμάτων Μεταπτυχιακών Σπουδών του Πανεπιστη-
μίου Κρήτης.
1.5. Οι διατάξεις του Κανονισμού του Π.Μ.Σ. «Γλωσσολογία» εξειδικεύουν και συμπληρώνουν το νομοθετικό
πλαίσιο που διέπει τις μεταπτυχιακές σπουδές και ρυθμίζουν θέματα λειτουργίας του Π.Μ.Σ. «Γλωσσολογία»,
τα οποία δεν ρυθμίζονται από την κείμενη νομοθεσία,
αλλά είτε παρέχονται για αυτά σχετικές εξουσιοδοτήσεις
από τον νόμο, είτε αποτελούν αντικείμενο ρυθμιστικών
ή εξουσιοδοτικών αποφάσεων της Επιτροπής Μεταπτυχιακών Σπουδών του Πανεπιστημίου Κρήτης και της Συ-
νέλευσης του Τμήματος Φιλολογίας του Πανεπιστημίου
Κρήτης.
1.6. Για τη διευθέτηση κάθε οργανωτικού, διοικητικού,
φοιτητικού, εκπαιδευτικού ή ακαδημαϊκού ζητήματος
του Π.Μ.Σ. «Γλωσσολογία», του οποίου η ρύθμιση δεν
προβλέπεται από την κείμενη νομοθεσία ή από τις αποφάσεις των παραπάνω αρμοδίων οργάνων και τον παρό-
ντα Κανονισμό Λειτουργίας του Π.Μ.Σ. «Γλωσσολογία»,
αρμόδια είναι η Συνέλευση του Τμήματος Φιλολογίας
του Πανεπιστημίου Κρήτης.
2. Αρμοδιότητες της Σ.Ε. του Π.Μ.Σ.
2.1. Αρμόδια για την παρακολούθηση και τον συντονισμό λειτουργίας του Π.M.Σ. «Γλωσσολογία» είναι η
Συντονιστική Επιτροπή του (Σ.E.).
2.2. Η Σ.Ε. εποπτεύει τις εξετάσεις εισαγωγής φοιτητών στο Πρόγραμμα, συγκροτεί την τριμελή εξεταστική
επιτροπή και διαβιβάζει στη Συνέλευση του Τμήματος
προς επικύρωση τα αποτελέσματα των εισαγωγικών εξετάσεων, κατά τα οριζόμενα στο άρθρο 15 του παρόντος.
2.3. Η Συντονιστική Επιτροπή
2.3.1. Eισηγείται στη Συνέλευση τον/την ακαδημαϊκό/ή
σύμβουλο κάθε εισαγομένου/ης στο Π.Μ.Σ. (άρθρο 8
του παρόντος).
2.3.2. Eγκρίνει τη συμμετοχή των μεταπτυχιακών φοιτητών/τριών του Π.Μ.Σ. σε προσφερόμενα σεμινάρια
συναφούς γνωστικού αντικειμένου άλλων Π.Μ.Σ. του
Τμήματος ή άλλων Τμημάτων του Πανεπιστημίου Κρήτης ή άλλων Π.Μ.Σ. της ημεδαπής και της αλλοδαπής,
σύμφωνα με τα ειδικώς οριζόμενα στον Κανονισμό Λειτουργίας του Π.Μ.Σ.
2.3.3. Eξετάζει τις αιτήσεις των μεταπτυχιακών φοιτητών/τριών για εκπόνηση Διπλωματικής Εργασίας (Δ.Ε.).
2.3.4. Oρίζει τον/την επιβλέποντα/ουσα καθηγητή/
γήτρια κάθε Διπλωματικής Εργασίας (Δ.Ε.) με σύμφωνη
γνώμη της Γενικής Συνέλευσης του Τομέα και της Συνέλευσης του Τμήματος.
2.3.5. Eγκρίνει τους προτεινόμενους τίτλους Δ.Ε., και
2.3.6. Συγκροτεί τις τριμελείς εξεταστικές επιτροπές
για την έγκριση της Δ.Ε. σύμφωνα με τα οριζόμενα στην
παρ. 2 του άρθρου 10, του παρόντος.
2.4. Η Σ.Ε. αποφασίζει για τη δυνατότητα εκπόνησης των σεμιναριακών εργασιών και των Δ.Ε. σε άλλη
γλώσσα πλην της ελληνικής, ύστερα από αιτιολογημένη
σχετική αίτηση του/της ενδιαφερόμενου/νης φοιτητή/
τήτριας και σχετική εισήγηση του/της Διευθυντή/ύντριας
του Π.Μ.Σ. «Γλωσσολογία» και του επιβλέποντα/ουσας
καθηγητή/γήτριας.
2.5. Η Σ.Ε. αποφασίζει για τις αιτήσεις μερικής φοίτησης των μεταπτυχιακών φοιτητών/τριών σύμφωνα με τα
προβλεπόμενα στην παρ. 9 του άρθρου 6 του παρόντος.
2.6. Η Σ.Ε. προτείνει στη Συνέλευση τους τίτλους και
το περιεχόμενο των μαθημάτων, καθώς και την τροποποίηση του Προγράμματος Σπουδών κατά τα οριζόμενα
στο άρθρο 7 του παρόντος (παρ. 4 και 6, αντίστοιχα).
2.7. Η Σ.Ε. γνωμοδοτεί στη Συνέλευση για την ανάθεση της διδασκαλίας των μαθημάτων του Π.Μ.Σ. κατά τα
οριζόμενα στο άρθρο 18 του παρόντος.
2.8. Η Σ.Ε. αποφασίζει για την πρόσκληση καθηγητών,
επιστημόνων κ.ά. για διαλέξεις στο πλαίσιο του Προγράμματος, και εισηγείται στη Συνέλευση, εφόσον από
την πρόσκληση προκύπτει δαπάνη.
2.9. Η Σ.Ε. εισηγείται στη Συνέλευση του Τμήματος για
τις προβλεπόμενες από τον Νόμο και τον παρόντα Κανονισμό περιπτώσεις διαγραφής φοιτητών/τριών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
3. Αρμοδιότητες του/της Διευθυντή/ύντριας του
Π.Μ.Σ. «Γλωσσολογία»
3.1 Ο/Η Διευθυντής/ντρια του Π.Μ.Σ. «Γλωσσολογία»
είναι μέλος της Σ.Ε. του Π.Μ.Σ. και ορίζεται με απόφαση της Συνέλευσης του Τμήματος για διετή θητεία με
δυνατότητα ανανέωσης χωρίς περιορισμό. Προεδρεύει
της Σ.Ε., είναι μέλος Δ.Ε.Π. κατά προτεραιότητα πρώτης
βαθμίδας ή της βαθμίδας του αναπληρωτή, είναι του
ιδίου ή συναφούς γνωστικού αντικειμένου με το γνωστικό αντικείμενο του Π.Μ.Σ. και ασκεί τα καθήκοντα που
ορίζονται στο Νόμο και στον Κανονισμό Προγραμμάτων
Μεταπτυχιακών Σπουδών του Πανεπιστημίου Κρήτης.
Ο/Η Διευθυντής/ύντρια δεν δικαιούται επιπλέον αμοιβή
για το διοικητικό του/της έργο ως Διευθυντής/ύντρια.
3.2 Ο/Η Διευθυντής/ντρια του Π.Μ.Σ. «Γλωσσολογία»
παρουσιάζει στη Γενική Συνέλευση του Τομέα και στη
Συνέλευση του Τμήματος τις γνώμες, εισηγήσεις και
αποφάσεις της Σ.Ε.
3.3 Ο/Η Διευθυντής/ύντρια του Π.Μ.Σ. έχει την ευθύνη
για την ομαλή οργάνωση και λειτουργία των προσφερόμενων μεταπτυχιακών σεμιναρίων και των λοιπών
διδακτικών και ερευνητικών δραστηριοτήτων του Π.Μ.Σ.
3.4 Ο/Η Διευθυντής/ύντρια του Π.Μ.Σ. ασκεί όλες τις
επιμέρους αρμοδιότητες που απορρέουν από τον παρόντα Κανονισμό και εισηγείται στα αρμόδια όργανα του
Ιδρύματος για κάθε θέμα που αφορά στην αποτελεσματική λειτουργία του Προγράμματος.
4. Αριθμός των μεταπτυχιακών φοιτητών/τριών
Ο μέγιστος αριθμός των φοιτητών/τριών που εισάγονται στο Πρόγραμμα ορίζεται σε δεκαέξι (16) για κάθε
ακαδημαϊκό έτος και δύναται να αυξάνεται σύμφωνα
με τα οριζόμενα στον παρόντα Κανονισμό Λειτουργίας.
5. Προκήρυξη εισαγωγικών εξετάσεων, προϋποθέσεις
συμμετοχής και διαδικασία επιλογής φοιτητών/τριών
5.1 Οι εισαγωγικές εξετάσεις στο Π.Μ.Σ. «Γλωσσολογία» διενεργούνται κατά το πρώτο δεκαπενθήμερο του
Σεπτεμβρίου και κατά το πρώτο δεκαπενθήμερο του
Ιανουαρίου κάθε ακαδημαϊκού έτους, σε ύλη που ανακοινώνεται τουλάχιστον τρεις μήνες νωρίτερα, και, εφόσον
οι υποψήφιοι/ες δεν έχουν προσκομίσει πιστοποιητικό
γλωσσομάθειας, στην ξένη γλώσσα που έχουν δηλώσει
ότι κατέχουν. Κατά τον ίδιο χρόνο και ύστερα από σχετική εισήγηση του Τομέα Γλωσσολογίας, το Τμήμα ανα-
κοινώνει στην ιστοσελίδα του τον αριθμό των θέσεων
που προκηρύσσονται.
5.2 Η διεξαγωγή των εξετάσεων προκηρύσσεται από
τη Γραμματεία του Τμήματος Φιλολογίας με σχετική ανακοίνωση στην ιστοσελίδα του Τμήματος. Στις ίδιες ανα-
κοινώσεις προσδιορίζεται η εξεταστέα ύλη και ο αριθμός
των φοιτητών/ριών που γίνεται δεκτός.
5.3 Μερική αναθεώρηση της εξεταστέας ύλης μπορεί
να γίνεται σε κάθε ακαδημαϊκό έτος.
5.4 Οι εξετάσεις διενεργούνται στην ελληνική γλώσσα.
5.5 Δεκτοί/ές ως υποψήφιοι/ες για τις εισαγωγικές
εξετάσεις στο Π.Μ.Σ. «Γλωσσολογία» γίνονται κάτοχοι
τίτλου του πρώτου κύκλου σπουδών Α.Ε.Ι. ή Τ.Ε.Ι. της
ημεδαπής, καθώς και πτυχιούχοι ομοταγών ιδρυμάτων
της αλλοδαπής.
5.6 Τα διπλώματα των πτυχιούχων Τμημάτων και Σχολών ομοταγών ιδρυμάτων της αλλοδαπής ελέγχονται
από τη Γραμματεία πριν την εγγραφή των υποψηφίων
στο Π.Μ.Σ., σύμφωνα με τις διατάξεις του άρθρου 304
του ν. 4957/2022, εάν δεν έχει ήδη εκδοθεί βεβαίωση
αναγνώρισης από τον ΔΟΑΤΑΠ.
5.7 Μεταπτυχιακοί/ές φοιτητές/ήτριες των οποίων ο
τίτλος σπουδών πρώτου κύκλου προέρχεται από ομοταγές ίδρυμα της αλλοδαπής μπορούν να εγγραφούν
στο Π.Μ.Σ. «Γλωσσολογία» αν επιτύχουν στις εισαγωγικές εξετάσεις. Προϋπόθεση για την εγγραφή τους
στο Π.Μ.Σ. είναι η διαπίστωση της καταχώρησης του
ιδρύματος της αλλοδαπής και του χορηγούμενου τίτλου
ιδρύματος της αλλοδαπής στα αντίστοιχα μητρώα του
ΔΟΑΤΑΠ, σύμφωνα με όσα προβλέπονται στο άρθρο 304
του ν. 4957/2022.
5.8 Για τους/τις αλλοδαπούς/ές υποψηφίους/ες που
δεν κατέχουν πτυχίο ελληνικού Α.Ε.Ι. απαραίτητη προϋπόθεση, εκτός από την αναγνώριση του πτυχίου τους,
είναι η επαρκής γνώση της ελληνικής γλώσσας (πιστοποιημένο επίπεδο γλωσσομάθειας Β2).
5.9 Στερούνται δικαιώματος συμμετοχής στο Π.Μ.Σ.
«Γλωσσολογία» όσοι/ες είναι παράλληλα εγγεγραμμένοι/
ες σε άλλο Π.Μ.Σ. στην Ελλάδα ή/και το εξωτερικό.
5.10 Οι υποψήφιοι/ες οφείλουν να καταθέσουν:
α) Αίτηση συμμετοχής στις εισαγωγικές εξετάσεις του
Π.Μ.Σ. «Γλωσσολογία».
β) Επικυρωμένο αντίγραφο πτυχίου ή, σε περίπτωση
που ο/η υποψήφιος/α δεν έχει ακόμα ορκισθεί, βεβαίωση περάτωσης σπουδών. Για τους πτυχιούχους των
Α.Ε.Ι. εξωτερικού απαιτείται το επικυρωμένο αντίγραφο
πτυχίου να συνοδεύεται από επίσημη μετάφραση.
γ) Πιστοποιητικό σπουδών με αναλυτική βαθμολογία
προπτυχιακών μαθημάτων, στο οποίο πρέπει να αναγράφεται και ο βαθμός πτυχίου.
δ) Βιογραφικό σημείωμα στο οποίο να αναφέρονται
αναλυτικά οι σπουδές, η επιστημονική δραστηριότητα,
και ενδεχόμενη επαγγελματική ή/και ερευνητική εμπειρία του/της υποψήφιου/ιας.
ε) Αντίγραφα πιστοποιητικών γνώσης ξένων γλωσσών.
Το επίπεδο γλωσσομάθειας που απαιτείται είναι το επίπεδο B2· συγκεκριμένα, για την αγγλική γλώσσα: επιπέ-
δου Lower, για τη γαλλική: DELF B2, για τη γερμανική:
ZERTIFIKATB2, για την ιταλική: CELI 3.
στ) Σύντομη έκθεση μαθησιακών-ερευνητικών ενδιαφερόντων (500-1000 λέξεων).
ζ) Φωτοτυπία δελτίου αστυνομικής ταυτότητας ή διαβατηρίου για τους/τις αλλοδαπούς/ές υποψηφίους/ες.
η) Οποιαδήποτε επικουρικά στοιχεία (συστατικές επιστολές, δημοσιεύσεις, βραβεία, πτυχιακές ή σεμιναρια-
κές εργασίες κ.ά.), που ο/η υποψήφιος/α κρίνει ότι θα
βοηθήσουν στην πληρέστερη αξιολόγηση της αίτησής
του/της.
θ) Πιστοποιητικό επάρκειας ελληνικής γλώσσας για
τους/τις αλλοδαπούς/ές υποψήφιους/ες.
5.11 Ημερομηνία λήξης για την υποβολή αιτήσεων
συμμετοχής στις εισαγωγικές εξετάσεις είναι η 31η Ιουλίου και η 30η Νοεμβρίου εκάστου έτους.
5.12 Οι αιτήσεις και τα απαραίτητα δικαιολογητικά κατατίθενται εμπρόθεσμα στη Γραμματεία του Τμήματος
Φιλολογίας, η οποία, αφού ελέγξει την πληρότητά τους,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
τα διαβιβάζει στη Σ.Ε. Η Σ.Ε. παραλαμβάνει και ελέγχει
τα δικαιολογητικά των υποψηφίων και διενεργεί τη διαδικασία επιλογής των μεταπτυχιακών φοιτητών/τριών.
5.13 Η επιλογή των εισακτέων γίνεται με γραπτές και
προφορικές εξετάσεις (συνέντευξη).
5.14 Οι εξετάσεις διενεργούνται από τριμελή επιτροπή
υπό την εποπτεία της Σ.Ε. Οι υποψήφιοι που συγκεντρώνουν στις γραπτές εξετάσεις βαθμό τουλάχιστον “λίαν
καλώς” έχουν το δικαίωμα να προσέλθουν σε προφορική εξέταση και συνέντευξη, με την ολοκλήρωση των
οποίων θα διαμορφωθεί, ύστερα από συμψηφισμό, και η
τελική βαθμολογία τους. Στο τελικό αυτό αποτέλεσμα, οι
επιμέρους βαθμολογίες υπολογίζονται με τον ακόλουθο
τρόπο:
1. Με συντελεστή βαρύτητας 0.5, η γραπτή εξέταση
μαθημάτων ειδίκευσης.
2. Με συντελεστή βαρύτητας 0.3, ο βαθμός πτυχίου
(ΒΠ) σε συνάρτηση με τον μέσο όρο των συναφών με το
ΠΜΣ προπτυχιακών μαθημάτων (ΜΟΣΜ), και του λόγου
του πλήθους αυτών (Σβ) προς το συνολικό πλήθος των
μαθημάτων όπως αναγράφονται στην αναλυτική βαθμολογία (Σα). Εφαρμόζεται ο αλγόριθμος [ΒΠ Χ (1- Σβ/
Σα)] + [ΜΟΣΜ Χ (Σβ/Σα)].
3. Με συντελεστή βαρύτητας 0.2, η προφορική εξέταση και συνέντευξη, συνυπολογιζομένης και της ποιότη-
τας του φακέλου του υποψηφίου.
Σε περίπτωση ισοβαθμίας δεκτοί γίνονται όλοι οι
υποψήφιοι/ες που ισοβαθμούν με τον/την τελευταίο/α
εισαχθέντα/είσα.
5.15 Μετά την περάτωση των διαδικασιών αυτών, οι
πίνακες των επιτυχόντων προωθούνται από τη Σ.Ε. του
Π.Μ.Σ. για επικύρωση από τη Συνέλευση του Τμήματος,
ώστε να δημοσιοποιηθούν από τη Γραμματεία του Τμήματος πριν από την 1η Οκτωβρίου και την 1η Φεβρου-
αρίου, αντίστοιχα.
5.16 Όλοι οι υποψήφιοι/ες έχουν πρόσβαση στα διορθωμένα γραπτά τους καθώς και στο σύνολο της βαθ-
μολογίας για μια εβδομάδα μετά την ανακοίνωση των
αποτελεσμάτων.
5.17 Έγγραφη ένσταση κατά του πίνακα των επιτυχόντων είναι δυνατόν να διατυπωθεί εντός τριών (3) εργά-
σιμων ημερών από την ημερομηνία ανακοίνωσής του. Η
ένσταση κρίνεται τελεσίδικα από επιτροπή που ορίζει η
Συνέλευση του Τμήματος.
5.18 Οι επιτυχόντες/ούσες οφείλουν να εγγραφούν
στο Π.Μ.Σ. «Γλωσσολογία» εντός δέκα (10) ημερών από
την ανακοίνωση του πίνακα επιτυχόντων/ουσών. Κατά
την εγγραφή τους στο Π.Μ.Σ. οφείλουν να καταθέσουν
Υπεύθυνη Δήλωση ότι δεν φοιτούν σε άλλο Π.Μ.Σ. της
ημεδαπής ή της αλλοδαπής.
6. Διάρκεια φοίτησης
6.1. Το Π.Μ.Σ. «Γλωσσολογία» έχει διάρκεια τεσσάρων
(4) εξαμήνων.
6.2. Η ανώτατη διάρκεια φοίτησης για την απόκτηση
του Διπλώματος Μεταπτυχιακών Σπουδών (Δ.Μ.Σ.) πέραν των τεσσάρων (4) εξαμήνων ορίζεται σε τέσσερα
(4) επιπλέον εξάμηνα.
6.3. Η Διπλωματική Εργασία (Δ.Ε.) υποβάλλεται ως το
τέλος του πέμπτου εξαμήνου για την πλήρη φοίτηση
και ως το τέλος του όγδοου εξαμήνου για τη μερική
φοίτηση και αφού ο/η μεταπτυχιακός/ή φοιτητής/τρια
έχει επιτύχει στα προβλεπόμενα έξι Σεμινάρια τα οποία
παρακολούθησε.
6.4. Στην περίπτωση κατά την οποία ένας/μία μεταπτυχιακός/ή φοιτητής/ήτρια βρίσκεται στο στάδιο
συγγραφής της Δ.Ε. και δεν την ολοκληρώσει εντός της
προβλεπόμενης από τον παρόντα Κανονισμό ανώτατης
διάρκειας σπουδών δικαιούται να υποβάλει άπαξ αιτιολογημένη αίτηση για παράταση των σπουδών του/της
προς τη Συνέλευση του Τμήματος Φιλολογίας, η οποία
αποφασίζει ύστερα από σχετική εισήγηση του/της επιβλέποντα/ουσας καθηγητή/τριας και της Σ.Ε. του Π.Μ.Σ.
Η παράταση δεν μπορεί να είναι μεγαλύτερη των δύο (2)
συνεχόμενων ακαδημαϊκών εξαμήνων.
6.5. Σε περίπτωση που η υποβληθείσα Δ.Ε. κρίνεται
ανεπαρκής, μπορεί να δοθεί στον φοιτητή/στην φοιτήτρια, με απόφαση του/της επιβλέποντα/ουσας και επι-
κύρωση της Συνέλευσης του Τμήματος, η δυνατότητα
επανυποβολής της διορθωμένης σε χρονικό διάστημα
που δεν υπερβαίνει το τρίμηνο, και το οποίο δεν λογίζεται ως παράταση σπουδών.
6.6. Στην περίπτωση κατά την οποία ένας/μία μεταπτυχιακός/ή φοιτητής/ήτρια δεν περατώσει επιτυχώς
τις υποχρεώσεις που απορρέουν από την παρακολούθηση του Π.Μ.Σ. «Γλωσσολογία» εντός της προβλεπό-
μενης από τον παρόντα Κανονισμό ανώτατης διάρκειας
σπουδών και δεν υποβάλει στη Συνέλευση του Τμήματος
Φιλολογίας αίτηση παράτασης σπουδών, διαγράφεται
από το Πρόγραμμα με απόφαση της Συνέλευσης και διαπιστωτική πράξη του προέδρου του Τμήματος. Το ίδιο
ισχύει στην περίπτωση που δεν ολοκληρώσει επιτυχώς
τις υποχρεώσεις του/της με το τέλος της παράτασης
σπουδών που του/της έχει εκχωρηθεί από τη Συνέλευση
του Τμήματος Φιλολογίας. Οι διαγραφές κοινοποιούνται
στους/στις ενδιαφερόμενους/ες από τη Γραμματεία του
Τμήματος.
6.7. Ο/Η μεταπτυχιακός/ή φοιτητής/ήτρια δικαιούται,
άπαξ και με αιτιολογημένη αίτησή του/της, να ζητήσει,
για σοβαρούς λόγους, αναστολή των σπουδών του/της
από τη Συνέλευση του Τμήματος Φιλολογίας. Η Συνέλευση του Τμήματος αποφασίζει, ύστερα από σχετική
προφορική εισήγηση του Διευθυντή του Π.Μ.Σ. ή του/
της επιβλέποντα/ουσας καθηγητή/τριας (στην περίπτωση που ο/η φοιτητής/ήτρια βρίσκεται στο στάδιο εκπό-
νησης της Διπλωματικής Εργασίας), την έγκριση ή την
απόρριψη της αίτησης αναστολής των σπουδών του/της.
6.8. Αναστολή της φοίτησης, ύστερα από αίτηση του/
της φοιτητή/τριας, είναι δυνατή μόνο με απόφαση της
Συνέλευσης του Τμήματος, μετά από σύμφωνη γνώμη
της Σ.Ε. Κατά τη διάρκεια της αναστολής αίρεται η φοιτητική ιδιότητα και αναστέλλονται όλα τα σχετικά δικαι-
ώματα. Η ανώτατη διάρκεια της αναστολής σπουδών
που μπορεί να εγκρίνει η Συνέλευση του Τμήματος είναι
δύο (2) συνεχόμενα εξάμηνα και δεν υπολογίζεται στη
διάρκεια των σπουδών. Η αναστολή διακόπτεται ύστερα
από αίτηση επανεγγραφής του/της φοιτητή/ήτριας προς
τη Συνέλευση του Τμήματος. Δεν είναι δυνατή η παροχή
αναστολής σπουδών με αίτηση η οποία υποβάλλεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
μετά από την τρίτη διδακτική εβδομάδα του ακαδημαϊκού εξαμήνου στο οποίο αναφέρεται.
6.9. Ο/Η μεταπτυχιακός/ή φοιτητής/ήτρια δικαιούται
να έχει, ύστερα από αίτησή του/της προς τη Σ.Ε. του
Π.Μ.Σ. «Γλωσσολογία», τη δυνατότητα μερικής φοίτησης,
εφόσον εργάζεται ή σε ειδικές περιπτώσεις (όπως η ανατροφή παιδιών, η συστηματική κοινωφελής εθελοντική
απασχόληση, λόγοι υγείας, καθώς και κάθε άλλη ειδική
περίπτωση την οποία εγκρίνει η Σ.Ε. του Π.Μ.Σ.). Σε κάθε
περίπτωση, ο/η αιτών/ούσα οφείλει να προσκομίσει όλα
τα αναγκαία σχετικά δικαιολογητικά. Η σχετική αίτηση
δεν μπορεί να αφορά τρέχον εξάμηνο φοίτησης. Η διάρκεια της μερικής φοίτησης δεν μπορεί να υπερβαίνει
το διπλάσιο της διάρκειας φοίτησης, όπως ορίζεται στις
παρ. 6.1 και 6.2 του παρόντος Κανονισμού.
7. Αναλυτικό πρόγραμμα σπουδών και πιστωτικές
μονάδες
7.1. Το σύνολο των πιστωτικών μονάδων (E.C.T.S.) που
απαιτούνται για την απόκτηση του Διπλώματος Μεταπτυχιακών Σπουδών (Δ.Μ.Σ.) στη «Γλωσσολογία» ανέρ-
χονται σε εκατόν είκοσι (120).
7.2. Για την απόκτηση του Δ.Μ.Σ. στη «Γλωσσολογία»
οι μεταπτυχιακοί/ές φοιτητές/ήτριες υποχρεούνται:
(α) Να συμμετάσχουν επιτυχώς σε έξι (6) Μεταπτυχιακά Σεμινάρια. Κάθε Σεμινάριο αντιστοιχεί σε δεκαπέντε
(15) πιστωτικές μονάδες (E.C.T.S.). Οι μεταπτυχιακοί/ές
φοιτητές/ήτριες οφείλουν να συγκεντρώσουν ενενήντα
(90) πιστωτικές μονάδες από την επιτυχή παρακολούθηση και τη γραπτή και προφορική εξέταση στα Μεταπτυ-
χιακά Σεμινάρια.
(β) Να συντάξουν μεταπτυχιακή Διπλωματική Εργασία (Δ.Ε.), η οποία αντιστοιχεί σε τριάντα (30) πιστωτικές
μονάδες (E.C.T.S.).
Κάθε μεταπτυχιακός/ή φοιτητής/τρια παρακολουθεί
και εξετάζεται σε δύο μαθήματα ανά εξάμηνο και συνολικά έξι στη διάρκεια του πρώτου κύκλου της ειδίκευσής
του. Οι δυνατότητες επιλογών μαθημάτων προσδιορίζονται στο Πρόγραμμα Μαθημάτων που συνιστά τον
εκάστοτε διετή κύκλο διδασκαλίας, σύμφωνα με τα
οριζόμενα στις παραγράφους 4 και επόμενες του παρόντος. Οι φοιτητές/τριες έχουν τη δυνατότητα επιλογής
ενός μαθήματος που προσφέρεται από άλλο Π.Μ.Σ. του
Τμήματος ή από Π.Μ.Σ. άλλου Τμήματος του Πανεπιστημίου Κρήτης ή άλλου Πανεπιστημίου της ημεδαπής ή
της αλλοδαπής στο πλαίσιο προγραμμάτων ανταλλαγής
και κινητικότητας (π.χ. Erasmus+) ή διιδρυματικών συμφωνιών. Στην περίπτωση αυτή απαιτείται γνώμη του/
της ακαδημαϊκού/ής συμβούλου και έγκριση της Σ.Ε. Η
φοίτηση στο Π.Μ.Σ. ολοκληρώνεται με την εκπόνηση
γραπτής διπλωματικής εργασίας (Δ.Ε.).
7.3. Σύμφωνα με τα παραπάνω το ενδεικτικό πρόγραμμα σπουδών ορίζεται ως εξής:
Εξάμηνο 1 Μάθημα κατ’ επιλογή υποχρεωτικό
από τις ακόλουθες Θεματικές
Ενότητες
ECTS
Α΄
Φωνολογία ή Φωνητική
Α΄
Σύνταξη ή Μορφολογία
Σύνολο Α΄ εξαμήνου
Β΄
Πραγματολογία ή Σημασιολογία
Β΄
Ψυχογλωσσολογία ή Βιογλωσσολογία
Σύνολο Β΄ εξαμήνου
Γ΄
Διδακτική της γλώσσας ή Υπολογιστική
Γλωσσολογία
Γ΄
Ιστορική Γλωσσολογία ή Ιστορία των
γλωσσικών ιδεών
Σύνολο Γ΄ εξαμήνου
Δ΄
Μεταπτυχιακή Διπλωματική Εργασία
Σύνολο Δ΄ εξαμήνου
Σύνολο ECTS του Π.Μ.Σ. 120
Στη συνέχεια παρατίθεται ενδεικτικός κατάλογος τίτλων σεμιναρίων:
Φωνολογία
Φωνολογική κατάκτηση και (α) τυπική ανάπτυξη
Θέματα Σημασιολογίας και Πραγματολογίας
Ιστορία των γλωσσικών ιδεών: το ελληνικό γλωσσικό ζήτημα
Πραγματολογία
Τυπολογία στη γλωσσική ανάπτυξη
Καθολικότητα και παραμετροποίηση στη γλωσσική
ανάπτυξη
Τυπολογία γλωσσών
Διεπαφή γλωσσικών επιπέδων: Σύνταξη / Σημασιολογία
10 Γλωσσολογικές προσεγγίσεις ομιλουμένων και μη
γλωσσών
11 Υπολογιστική Γλωσσολογία
12 Σύνταξη
13 Ψυχογλωσσολογία
7.4 Οι τίτλοι και το ειδικότερο περιεχόμενο των μαθημάτων που πρόκειται να διδαχθούν καθορίζονται με
απόφαση της Συνέλευσης του Τμήματος ύστερα από
πρόταση της Σ.Ε. και σύμφωνη γνώμη του Τομέα Γλωσσολογίας.
7.5 Τροποποίηση του προγράμματος μαθημάτων και
ανακατανομή μεταξύ των εξαμήνων μπορεί να επέλθει με απόφαση της Συνέλευσης του Τμήματος ύστερα
από πρόταση της Σ.Ε. και σύμφωνη γνώμη του Τομέα
Γλωσσολογίας.
7.6 Την ευθύνη της επιλογής των επιμέρους θεματικών
κατευθύνσεων, της μεθόδου, των ενδεχόμενων ασκήσεων και εν γένει του τρόπου οργάνωσης και διεξαγωγής
του Σεμιναρίου έχει αποκλειστικά ο/η εκάστοτε διδάσκων/ουσα το Σεμινάριο.
7.7 Κάθε ένα από τα Σεμινάρια διαρκεί τρεις ώρες
εβδομαδιαίως επί δεκατρείς εβδομάδες.
7.8 Είναι δυνατό να ενταχθεί στο Πρόγραμμα μαθημάτων του Π.Μ.Σ. «Γλωσσολογία» σεμιναριακό μάθημα
που δίνεται από άλλο Π.Μ.Σ. του Τμήματος ή της Σχολής, με απόφαση της Συνέλευσης ή των Συνελεύσεων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
μετά από κοινή εισήγηση των Σ.Ε. των Π.Μ.Σ. στην οποία
αιτιολογείται η συνάφεια του μαθήματος με το Π.Μ.Σ.
«Γλωσσολογία».
8. Ακαδημαϊκοί/ές σύμβουλοι και επιβλέποντες/ουσες
Διπλωματικών Εργασιών
8.1 Με την εγγραφή του/της φοιτητή/τριας στο Π.Μ.Σ.
και ύστερα από σχετική εισήγηση της Σ.Ε. του Π.Μ.Σ.,
η Συνέλευση του Τμήματος ορίζει ακαδημαϊκό/ή σύμβουλο των σπουδών του/της, λαμβάνοντας υπόψη τα
επιστημονικά ενδιαφέροντα του/της φοιτητή/τριας, τα
οποία διερευνώνται κατά τη συνέντευξη εισαγωγής του/
της. Ο/Η ακαδημαϊκός/ή σύμβουλος ανήκει στις κατηγορίες διδασκόντων/ουσών στο Π.Μ.Σ. σύμφωνα με το
άρθρο 83 του ν. 4957/2022 και σε συνεργασία με τη Σ.Ε.
παρακολουθεί και συντρέχει τη μεταπτυχιακή πορεία
του/της φοιτητή/τριας μέχρι τον ορισμό επιβλέποντα/
ουσας τη Δ.Ε. Ο ρόλος του ακαδημαϊκού συμβούλου
μεταφέρεται στον/στην επιβλέποντα/ουσα τη Δ.Ε. με
την ανάληψη των καθηκόντων του/της. Ο/Η επιβλέπων/
ουσα ανήκει στις κατηγορίες διδασκόντων/ουσών στο
Π.Μ.Σ. σύμφωνα με το άρθρο 83 του ν. 4957/2022. Ο μέγιστος αριθμός επιβλεπομένων διπλωματικών εργασιών
ανά διδάσκοντα/ουσα στο Πρόγραμμα ορίζεται σε πέντε
(5) ανά ακαδημαϊκό έτος. Υπέρβαση αυτού του αριθμού
επιτρέπεται κατόπιν έγκρισης της Σ.Ε. του ΠΜΣ.
8.2 Κατά την επιλογή του/της ακαδημαϊκού/ής συμβούλου και του/της επιβλέποντα/ουσας τη Δ.Ε. η Συνέ-
λευση λαμβάνει υπόψη τις προγραμματισμένες εκπαιδευτικές άδειες των μελών Δ.Ε.Π., ώστε να αποτραπούν
τυχόν κενά στην παρακολούθηση του/της φοιτητή/
τριας. Λαμβάνει ακόμη υπόψη τον συνολικό αριθμό
μεταπτυχιακών φοιτητών/τριών που συμβουλεύει ή
επιβλέπει κάθε μέλος Δ.Ε.Π., έτσι ώστε το μεταπτυχιακό
έργο στο Τμήμα να κατανέμεται κατά το δυνατόν ισομερέστερα. Θέμα αλλαγής ακαδημαϊκού/ής συμβούλου ή
επιβλέποντα/ουσας τίθεται στον Τομέα Γλωσσολογίας
με γνώμη της Σ.Ε., ο/η διευθυντής/ύντρια της οποίας
εισηγείται σχετικά στη Συνέλευση του Τμήματος.
9. Κανόνες εκπόνησης και αξιολόγησης σεμιναριακών
εργασιών και συμμετοχή των φοιτητών σε άλλες ερευνητικές ή εκπαιδευτικές δραστηριότητες
9.1. Τα θέματα των σεμιναριακών εργασιών επιλέγονται από τους/τις μεταπτυχιακούς/ές φοιτητές/ήτριες με
την καθοδήγηση του/της διδάσκοντα/ουσας.
9.2. Οι σεμιναριακές εργασίες γράφονται στην ελληνική γλώσσα, εκτός αν οριστεί η συγγραφή του σεμιναρίου
σε άλλη γλώσσα, ύστερα από σχετική αιτιολογημένη αίτηση του/της φοιτητή/τριας, η οποία έχει γίνει αποδεκτή
από τον/την διδάσκοντα/ουσα και έχει εγκριθεί από τη
Σ.Ε. του Προγράμματος.
9.3. Η έκταση των γραπτών σεμιναριακών εργασιών
κατά κανόνα κυμαίνεται μεταξύ 4.000 και 6.000 λέξεων.
Στον παραπάνω αριθμό δεν συνυπολογίζεται το όποιο
αναγκαίο για την τεκμηρίωση του θέματος εικονογραφικό, αρχειακό ή άλλο υλικό.
9.4. Οι σεμιναριακές εργασίες βαθμολογούνται σε δεκάβαθμη κλίμακα. Ως βάση αποδεκτής εργασίας ορίζεται
ο βαθμός πέντε (5).
9.5. Οι μεταπτυχιακοί/ές φοιτητές/τριες πλήρους
φοίτησης οφείλουν να περατώνουν και να παραδίδουν
στους/στις διδάσκοντες/ουσες μία (1) τουλάχιστον σεμιναριακή εργασία ανά εξάμηνο, η βαθμολογία της οποίας
κατατίθεται στην Γραμματεία του Π.Μ.Σ. ως το τέλος του
Φεβρουαρίου ή Ιουλίου εκάστου έτους. Οι υπόλοιπες
δύο (2) εργασίες μπορούν να παραδίδονται ως το τέλος
Αυγούστου, και η βαθμολογία τους να κατατίθεται ως την
έναρξη της νέας ακαδημαϊκής χρονιάς. Οι μεταπτυχιακοί/ές φοιτητές/τριες μερικής φοίτησης οφείλουν να πε-
ρατώνουν και να παραδίδουν στους/στις διδάσκοντες/
ουσες τις δύο σεμιναριακές εργασίες κάθε ακαδημαϊκού
έτους το αργότερο ως το τέλος Αυγούστου. Σεμιναριακή εργασία που δεν κατατίθεται εγκαίρως γίνεται δεκτή
από τον/την διδάσκοντα/ουσα κατά την κρίση του/της
και μόνον για λόγους ανωτέρας βίας που κρίνονται από
τη Σ.Ε.
9.6. Στα σεμιναριακά μαθήματα η συνολική επίδοση
του/της φοιτητή/τριας κρίνεται από την προφορική
παρουσίαση, την ποιότητα της γραπτής σεμιναριακής
εργασίας του/της και την ενεργό συμμετοχή του/της στη
διάρκεια των Σεμιναρίων και των ενδεχόμενων πρακτικών ασκήσεων.
9.7. Είναι δυνατή η υποκατάσταση της υποχρέωσης
κατ’ ιδίαν συγγραφής σεμιναριακής εργασίας από γενική
γραπτή εξέταση με επιτόπια χρήση προσδιορισμένης
βιβλιογραφίας και η οποία επέχει θέση ad hoc σεμιναριακής εργασίας, μετά από σύμφωνη γνώμη της Σ.Ε. του
Π.Μ.Σ.
9.8. Σε περίπτωση αποτυχίας του/της φοιτητή/τριας
σε ένα από τα μεταπτυχιακά μαθήματα, του/της δίνεται
η ευκαιρία να το αναπληρώσει με την παρακολούθηση
ενός επιπλέον μεταπτυχιακού μαθήματος κατά τα επόμενα εξάμηνα φοίτησής του/της. Προκειμένου όμως να
παραμείνει στο Πρόγραμμα, ο/η φοιτητής/τρια οφείλει να ολοκληρώσει επιτυχώς τις τρεις (3) τουλάχιστον
από τις τέσσερις (4) σεμιναριακές εργασίες του πρώτου
έτους, ενώ αποτυχία σε δύο (2) μαθήματα αυτομάτως
συνεπάγεται τη διαγραφή του/της από το Πρόγραμμα.
Η διαγραφή, όπως και κάθε άλλη αλλαγή της πορείας
των σπουδών του/της φοιτητή/τριας, γίνεται μόνο με
απόφαση της Συνέλευσης του Τμήματος και ύστερα από
εισήγηση της Σ.Ε. του ΠΜΣ.
9.9. Η παρακολούθηση των μαθημάτων είναι υποχρεωτική για τους/τις μεταπτυχιακούς/ές φοιτητές/τριες.
9.10. Όλες οι γραπτές εργασίες των μεταπτυχιακών
φοιτητών/τριών φυλάσσονται αξιολογημένες στα αρχεία
των οικείων Τομέων, ώστε να μπορούν να τις συμβουλευτούν ανά πάσα στιγμή οι ακαδημαϊκοί σύμβουλοι,
οι επιβλέποντες/ουσες Δ.Ε., οι διδάσκοντες/ουσες τα
μαθήματα, και η Σ.Ε.
10. Μεταπτυχιακή Διπλωματική Εργασία (Δ.Ε.). Επιβλέπων/ουσα και Εξεταστική Επιτροπή
10.1 Ο/Η μεταπτυχιακός/ή φοιτητής/τρια του Π.Μ.Σ.
«Γλωσσολογία» οφείλει να εκπονήσει, να παραδώσει και
να υποστηρίξει ενώπιον Τριμελούς Εξεταστικής Επιτροπής Μεταπτυχιακή Διπλωματική Εργασία (Δ.Ε.).
10.2 Ο/Η μεταπτυχιακός/ή φοιτητής/ήτρια υποβάλλει
κατά το τρίτο εξάμηνο φοίτησής του/της και σε συνεννόηση με τον/την ακαδημαϊκό/ή σύμβουλο αίτηση στην
οποία αναγράφεται ο προτεινόμενος τίτλος της ΔιπλωΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
ματικής Εργασίας, επισυνάπτεται σχέδιο - περίληψή της
και προτείνεται ο/η επιβλέπων/ουσα. Η Σ.Ε. του Π.Μ.Σ.
εξετάζει την αίτηση και, εφόσον την εγκρίνει, ορίζει τον/
την επιβλέποντα/ουσα αυτής με σύμφωνη γνώμη της
Γενικής Συνέλευσης του Τομέα και της Συνέλευσης του
Τμήματος και συγκροτεί την τριμελή εξεταστική επιτροπή για την έγκριση της εργασίας, ένα από τα μέλη της
οποίας είναι και ο/η επιβλέπων/ουσα καθηγητής/ήτρια.
Ένα ή και δύο από τα μέλη της επιτροπής μπορεί να ανήκει σε αντίστοιχο Τομέα ή Κατεύθυνση άλλου Τμήματος
του Πανεπιστημίου Κρήτης ή άλλου ΑΕΙ ή ερευνητικού
ιδρύματος της ημεδαπής ή αναγνωρισμένου ΑΕΙ ή ερευνητικού ιδρύματος της αλλοδαπής.
10.3 Η Δ.Ε. γράφεται στην ελληνική γλώσσα, εκτός αν,
ύστερα από σχετική αιτιολογημένη αίτηση του/της φοιτητή/τριας, έχει γίνει αποδεκτή από τον/την διδάσκοντα/
ουσα και εγκριθεί από τη Συνέλευση του Τμήματος η
συγγραφή της Δ.Ε. σε άλλη γλώσσα.
10.4 Η αναγκαία έκταση της Δ.Ε. προσδιορίζεται από
τον/την εκάστοτε επιβλέποντα/ουσα καθηγητή/ήτρια
και κατά κανόνα κυμαίνεται μεταξύ 15.000 και 25.000
λέξεων. Στον παραπάνω αριθμό δεν συνυπολογίζεται
το όποιο αναγκαίο για την τεκμηρίωση του θέματος εικονογραφικό, αρχειακό ή άλλο υλικό.
10.5 Ο/Η επιβλέπων/ουσα καθηγητής/ήτρια οφείλει
να διορθώσει την Δ.Ε. εντός εξήντα ημερών από την
ημέρα παράδοσης του τελικού κειμένου της Δ.Ε. Εάν
συντρέχουν ειδικοί λόγοι, ο χρόνος διόρθωσης μπορεί
να παραταθεί κατόπιν έγκρισης της ΣΕ του Π.Μ.Σ.
10.6 Μετά την ολοκλήρωση της εκπόνησης της Δ.Ε. και
τη διόρθωσή της από τον/την επιβλέποντα/ουσα, η Δ.Ε.
υποβάλλεται σε ηλεκτρονική (και έντυπη, εφόσον ζητηθεί) μορφή από τον/την φοιτητή/τρια στη Γραμματεία
του Π.Μ.Σ. συνοδευόμενη από ειδικό έντυπο (Έντυπο
Υποβολής). Στο Έντυπο Υποβολής βεβαιώνεται ενυπογράφως από τον/την επιβλέποντα/ουσα ότι η εκπόνηση
της Δ.Ε. έχει ολοκληρωθεί και ότι υποβάλλεται προς κρίση στην τριμελή επιτροπή, η οποία οφείλει να μελετήσει
την Δ.Ε. εντός 40 ημερών. Ο/Η επιβλέπων/ουσα δύναται
να προωθήσει ηλεκτρονικά (σε μορφή Word ή pdf) την
ολοκληρωμένη Δ.Ε. στα μέλη της τριμελούς επιτροπής.
10.7 Στην περίπτωση αρνητικής κρίσης της Δ.Ε. υπάρχει η δυνατότητα επανυποβολής της μετά από δύο μήνες,
αφού ο/η μεταπτυχιακός φοιτητής/τρια βελτιώσει την
εργασία σύμφωνα με τις παρατηρήσεις της Τριμελούς
Εξεταστικής Επιτροπής. Σε περίπτωση αρνητικής κρίσης μετά και τη 2η υποβολή δεν χορηγείται το Δίπλωμα
Μεταπτυχιακών Σπουδών.
10.8 Ο/Η φοιτητής/ήτρια υποστηρίζει την Δ.Ε. σε ειδική συνεδρίαση της Εξεταστικής Επιτροπής, η οποία ανα-
κοινώνεται από τη Γραμματεία του Τμήματος Φιλολογίας
τρεις (3) τουλάχιστον ημέρες πριν από την υποστήριξη.
Στη διαδικασία υποστήριξης της Δ.Ε. προεδρεύει ο/η
επιβλέπων/ουσα καθηγητής/ήτρια. Ο/η φοιτητής/ήτρια
οφείλει αρχικά να παρουσιάσει και υποστηρίξει τη Δ.Ε.
προφορικά. Στη συνέχεια, οφείλει να απαντήσει στις
ερωτήσεις και παρατηρήσεις των μελών της Τριμελούς
Εξεταστικής Επιτροπής. Στο τέλος της υποστήριξης και
της συζήτησης της Δ.Ε., η Τριμελής Επιτροπή συνεδριάζει
δίχως την παρουσία του/της εξεταζόμενου/ης και του
κοινού και αξιολογεί τη Δ.Ε. σε δεκάβαθμη βαθμολογική
κλίμακα (0-10). Τέλος, η Τριμελής Εξεταστική Επιτροπή
ανακοινώνει στον/στην κρινόμενο/η φοιτητή/ήτρια την
απόφασή της και συντάσσει και υπογράφει το σχετικό
πρακτικό, το οποίο κατατίθεται στη Γραμματεία του Τμήματος Φιλολογίας.
10.9 Για τον τελικό βαθμό του Μ.Δ.Ε. συνεκτιμάται η
βαθμολογία της Δ.Ε. με συντελεστή 0.25 και οι βαθμοί
των έξι Σεμιναρίων με συντελεστή 0.125 το καθένα. Σε
περίπτωση που ο/η φοιτητής/τρια έχει παρακολουθήσει
επιτυχώς περισσότερα από έξι μαθήματα, στον τελικό
βαθμό υπολογίζονται οι έξι καλύτερες επιδόσεις του/της.
10.10 Ο/Η κρινόμενος/η φοιτητής/ήτρια δεν έχει δικαίωμα ένστασης έναντι της οριστικής απόφασης της
Τριμελούς Εξεταστικής Επιτροπής.
10.11 Ο/Η φοιτητής/τρια οφείλει να ενσωματώσει τις
διορθώσεις των μελών της επιτροπής στο διάστημα που
θα προταθεί από την επιτροπή. Το αναθεωρημένο κείμενο ελέγχεται και εγκρίνεται από τον/την επιβλέποντα/
επιβλέπουσα και στη συνέχεια αναρτάται υποχρεωτικά
στο διαδικτυακό τόπο της Βιβλιοθήκης του Πανεπιστημίου Κρήτης.
10.12 Ύστερα από έκθεση του/της επιβλέποντα/ουσας
και εισήγηση της Σ.Ε., απονέμεται Δίπλωμα Μεταπτυχιακών Σπουδών (Δ.Μ.Σ.) στους/στις φοιτητές/τριες που
ολοκλήρωσαν με επιτυχία τις σπουδαστικές υποχρεώσεις τους (δηλαδή, εξετάστηκαν επιτυχώς σε έξι μαθήμα-
τα, και συνέγραψαν διπλωματική εργασία (Δ.Ε.) που κρίθηκε ως επιτυχής) με τους όρους και μέσα στα χρονικά
πλαίσια που προβλέπονται από τον παρόντα Κανονισμό.
Ως επιτυχία λογίζεται η βαθμολόγηση τουλάχιστον με
πέντε (5) στη δεκάβαθμη κλίμακα. Η απονομή στον/την
φοιτητή/τρια γίνεται κατά τα οριζόμενα στο αρ. 15 του
παρόντος Κανονισμού.
11. Αναπλήρωση μαθημάτων
11.1 Σε περίπτωση που ο/η διδάσκων/σκουσα απουσιάζει νομίμως σε προγραμματισμένη άδεια, ύστερα
από έγκριση της Συνέλευσης του Τμήματος, οφείλει, σε
συνεργασία με τη Γραμματεία, να ορίσει έγκαιρα ημέρα
και ώρα αναπλήρωσης του σεμιναρίου, στο πλαίσιο του
τρέχοντος διδακτικού εξαμήνου.
11.2 Σε περίπτωση απρόβλεπτου κωλύματος πραγματοποίησης σεμιναρίου με υπαιτιότητα του/της διδά-
σκοντος/ουσας, θα πρέπει με ευθύνη του/της να ενημερωθεί ο/η Διευθυντής του Π.Μ.Σ. και ο/η Πρόεδρος
του Τμήματος. Ο/η διδάσκων/ουσα σε συνεργασία με
τη Γραμματεία οφείλει να ορίσει έγκαιρα ημέρα και ώρα
αναπλήρωσης του σεμιναρίου στο πλαίσιο του τρέχοντος διδακτικού εξαμήνου.
11.3 Ο/Η διδάσκων/ουσα, σε περίπτωση απρόβλεπτου κωλύματος πραγματοποίησης σεμιναρίου, που
δεν οφείλεται σε δική του/της υπαιτιότητα, οφείλει να
ενημερώσει τον/τη Διευθυντή/ντρια του Π.Μ.Σ και τον/
την πρόεδρο του Τμήματος.
12. Διαγραφή από το Π.Μ.Σ
Επαρκείς λόγους διαγραφής μεταπτυχιακού/ής φοιτητή/τριας από το μητρώο του Τμήματος συνιστούν:
12.1 Κάθε σχετικός λόγος που προβλέπουν τα καταστατικά κείμενα του Πανεπιστημίου και του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
12.2 Η υπέρβαση του προβλεπόμενου από τον παρόντα Κανονισμό Μεταπτυχιακών Σπουδών χρόνου φοί-
τησης (άρθρο 6) ή η αποτυχία σε δύο (2) μεταπτυχιακά
Σεμινάρια ή η μη εμφάνιση στα απαιτούμενα Μεταπτυχιακά Σεμινάρια, χωρίς αίτηση αναστολής φοίτησης.
12.3 Η περίπτωση του παραπτώματος της λογοκλοπής,
για την οποία ακολουθείται η προβλεπόμενη διαδικασία
σύμφωνα με την ισχύουσα νομοθεσία.
12.4 Οι διαγραφές μεταπτυχιακών φοιτητών/τριών διενεργούνται, από τη Συνέλευση του Τμήματος ύστερα
από εισήγηση του/της διευθυντή/ύντριας του Π.Μ.Σ. και
σχετική πρόταση της Σ.Ε.
12.5 Εφόσον τεθεί ζήτημα διαγραφής του/της και πριν
από τη λήψη της σχετικής απόφασης, ο/η φοιτητής/τρια
καλείται για παροχή εξηγήσεων στη Συνέλευση, τις οποίες οφείλει να καταθέσει και εγγράφως. Σε περίπτωση μη
ανταπόκρισής του/της η απόφαση λαμβάνεται από τη
Συνέλευση ερήμην του/της.
13. Υποτροφίες και απασχόληση μεταπτυχιακών φοιτητών/τριών
13.1 Στο Π.Μ.Σ. «Γλωσσολογία» είναι δυνατό να χορηγούνται από δημόσιους ή ιδιωτικούς φορείς υποτροφίες
στους/τις μεταπτυχιακούς/ές φοιτητές/ήτριες. Επίσης,
οι μεταπτυχιακοί/ές φοιτητές/ήτριες μπορούν -και ενθαρρύνονται- να λαμβάνουν μέρος ως υποψήφιοι/ες σε
προκηρύξεις για τη χορήγηση υποτροφιών.
13.2 Εκτός από τα κριτήρια που θεσπίζονται και τα
δικαιολογητικά που απαιτούνται από τον εκάστοτε δημόσιο ή ιδιωτικό φορέα χορήγησης των υποτροφιών,
στα εσωτερικά κριτήρια ορίζονται από τη Σ.Ε. του Π.Μ.Σ.
μπορούν να περιλαμβάνονται τα ακόλουθα:
α) Η βαθμολογία εισαγωγής στο Π.Μ.Σ.,
β) η επίδοση στα μεταπτυχιακά Σεμινάρια,
γ) η συνολική επιστημονική παρουσία του/της μεταπτυχιακού/ής φοιτητή/τριας.
13.3 Στους/στις φοιτητές/τριες μπορεί να ανατίθεται
επικουρικό διδακτικό ή/και ερευνητικό έργο στο πλαίσιο
της εκπαίδευσής τους, με απόφαση της Σ.Ε. του Π.Μ.Σ.
Το επικουρικό έργο είναι προαιρετικό, αναφέρεται στο
Παράρτημα του Μεταπτυχιακού Διπλώματος και δεν
μπορεί να υπερβαίνει ανά εξάμηνο σπουδών τις τέσσερις (4) ώρες εβδομαδιαίας απασχόλησης, από τις οποίες
μία (1) ώρα εβδομαδιαίας διδασκαλίας.
13.4 Στους/στις φοιτητές/τριες μπορεί να ανατίθεται
αμειβόμενο ερευνητικό έργο, στα πλαίσια ερευνητικών
προγραμμάτων, καθώς και επικουρικό ερευνητικό και
διδακτικό έργο αμειβόμενο από κονδύλια που εγγράφονται στον προϋπολογισμό του Προγράμματος ή που
εξασφαλίζει στον προϋπολογισμό του και διαθέτει στο
Π.Μ.Σ. το Τμήμα Φιλολογίας (βλ. επίσης άρθρο 13.3
του παρόντος Κανονισμού). Τα κριτήρια με τα οποία το
Πρόγραμμα αναθέτει αμειβόμενη ερευνητική εργασία ή
αμειβόμενο επικουρικό διδακτικό έργο περιλαμβάνουν
τα αναφερόμενα στην παρ. 13.2. Στην ανάθεση έργου
λαμβάνονται επίσης υπόψη τα ειδικότερα ενδιαφέροντα
των φοιτητών/τριών σε συνάρτηση με τις πραγματικές
ανάγκες χρηματοδότησης της έρευνας.
14. Αξιολόγηση
14.1 Μεταξύ της ένατης και ενδέκατης διδακτικής
εβδομάδας κάθε εξαμήνου οι μεταπτυχιακοί/ές φοιτητές/ήτριες αξιολογούν το σεμινάριο και τον/τη διδά-
σκοντα/ουσα. Για την αξιολόγηση των μαθημάτων/της
διδασκαλίας ακολουθείται η διαδικασία που έχει εγκριθεί
από τα αρμόδια όργανα του Π.Κ.
14.2 Κατά τη λήξη της θητείας της Σ.Ε., με ευθύνη του/
της απερχόμενου/ης Διευθυντή/τριας, συντάσσεται απολογισμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του. Ο
απολογισμός κατατίθεται στη Γραμματεία και ανακοινώνεται στη Συνέλευση του Τμήματος.
14.3 Το Π.Μ.Σ. υπόκειται στις διαδικασίες εσωτερικής
και εξωτερικής αξιολόγησης, καθώς και διασφάλισης και
πιστοποίησης της ποιότητας, οι οποίες προβλέπονται
στον ν. 4009/2011 (Α΄ 189), στον ν. 4485/2017 και στις
σχετικές αποφάσεις της Συνέλευσης του Τμήματος.
15. Τελετουργικό αποφοίτησης και τύπος διπλώματος
15.1 Στους/στις μεταπτυχιακούς/κές φοιτητές/τριες
που ολοκληρώνουν τις υποχρεώσεις που απορρέουν
από την παρακολούθηση του Π.Μ.Σ. «Γλωσσολογία»
απονέμεται Δίπλωμα Μεταπτυχιακών Σπουδών (Δ.Μ.Σ.).
15.2 Το Δ.Μ.Σ. υπογράφεται από τον/την Πρύτανη, τον/
την Πρόεδρο και τον/την Προϊστάμενο/μένη της Γραμματείας του Τμήματος Φιλολογίας που έχει τη διοικητική
ευθύνη του Π.Μ.Σ. «Γλωσσολογία».
15.3 Ο τύπος του Δ.Μ.Σ. στη Γλωσσολογία είναι αυτός
που προβλέπεται από τα αρμόδια όργανα του Πανεπιστημίου Κρήτης.
15.4 Η απονομή του Δ.Μ.Σ. γίνεται δημόσια από τον/
την Πρόεδρο του Τμήματος Φιλολογίας.
15.5 Η απονομή των διπλωμάτων ειδίκευσης γίνεται
τρεις φορές το χρόνο, κατά τους μήνες Ιούνιο ή Ιούλιο,
Οκτώβριο ή Νοέμβριο και Φεβρουάριο ή Μάρτιο. Η απονομή μπορεί να εντάσσεται σε ενιαία τελετή αποφοίτη-
σης των φοιτητών/τριών πρώτου και δεύτερου κύκλου
σπουδών του Τμήματος.
15.6 Στον/στην απόφοιτο/η του Π.Μ.Σ. χορηγείται βεβαίωση περάτωσης σπουδών.
16. Παράρτημα Διπλώματος
16.1 Το Δ.Μ.Σ. συνοδεύεται από Παράρτημα Διπλώματος, το οποίο υπογράφεται από τον/την πρόεδρο και
τον/την Γραμματέα του Τμήματος Φιλολογίας.
16.2 Το Παράρτημα Διπλώματος περιέχει όλες τις πρόσθετες πληροφορίες σχετικά με το Δ.Μ.Σ., όπως τον τίτλο
της μεταπτυχιακής Δ.Ε., την αναλυτική βαθμολογία μεταπτυχιακών μαθημάτων, τη βαθμολογία της Μεταπτυ-
χιακής Εργασίας (Καλώς, Λίαν Καλώς, και Άριστα), κ.ά.
17. Ζητήματα διοικητικής και τεχνικής υποστήριξης
του Π.Μ.Σ.
17.1 Τη διοικητική και γραμματειακή υποστήριξη του
Π.Μ.Σ. «Γλωσσολογία» αναλαμβάνει το Τμήμα Φιλολογίας του Πανεπιστημίου Κρήτης, που έχει την ευθύνη της
οργάνωσης και της λειτουργίας του.
17.2 Η Γραμματεία του Τμήματος έχει την ευθύνη της
γραμματειακής υποστήριξης της λειτουργίας του Π.Μ.Σ.
Η Γραμματεία μπορεί να επικουρείται από μέλη ΕΤΕΠ
καθώς και από εργαζομένους επί συμβάσει εφόσον εξασφαλίζονται οι αναγκαίοι πόροι, οι οποίοι προβλέπονται
στον προϋπολογισμό του Π.Μ.Σ. για τον σκοπό αυτό.
17.3 Η Γραμματεία τηρεί για κάθε μεταπτυχιακό/ή φοιτητή/ήτρια ιδιαίτερο φάκελο στον οποίο περιέχονται:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
α) Οι τίτλοι και τα δικαιολογητικά που προσκομίστηκαν
με την αίτηση υποψηφιότητάς του/της,
β) αντίγραφα των πιστοποιητικών ή βεβαιώσεων που
του/της έχουν χορηγηθεί,
γ) σύνοψη προόδου που συμπεριλαμβάνει βαθμολογία σεμιναρίων,
δ) υποτροφίες ή βραβεία που του/της έχουν απονεμηθεί,
ε) το πρακτικό της Τριμελούς Εξεταστικής Επιτροπής
της Δ.Ε.,
στ) κάθε σχετικό έγγραφο που προβλέπεται από την
κείμενη νομοθεσία και τον παρόντα Κανονισμό Λειτουργίας του Π.Μ.Σ. «Γλωσσολογία».
Το περιεχόμενο του ατομικού φακέλου είναι προσβάσιμο μόνο στην αρμόδια υπηρεσία του Τμήματος και
τον/την ίδιο/α τον/τη μεταπτυχιακό/ή φοιτητή/ήτρια.
18. Ανάθεση διδασκαλίας των μαθημάτων του Π.Μ.Σ.
18.1. Τη διδασκαλία των μαθημάτων του Π.Μ.Σ. αναλαμβάνουν κυρίως και πρωτίστως μέλη Δ.Ε.Π. του Τομέα
Γλωσσολογίας του Τμήματος Φιλολογίας του Πανεπιστημίου Κρήτης που διδάσκουν το γνωστικό αντικεί-
μενο «Γλωσσολογία» ή συναφή αντικείμενα όπως αυτά
προβλέπονται στον παρόντα Κανονισμό του Π.Μ.Σ. Η
ανάθεση διδασκαλίας γίνεται από τη Συνέλευση μετά
από εισήγηση της Σ.Ε. και σύμφωνη γνώμη του Τομέα
Γλωσσολογίας.
18.2. Διδασκαλία σεμιναρίων ή μαθημάτων μπορεί επίσης να ανατεθεί σε αφυπηρετήσαντα μέλη Δ.Ε.Π. του
ίδιου Τμήματος ή διδάσκοντες σύμφωνα με το άρθρο 83
του ν. 4957/2022. Η διδασκαλία ανατίθεται με απόφαση
της Συνέλευσης του Τμήματος μετά από σύμφωνη γνώμη
του Τομέα Γλωσσολογίας και προηγούμενη αιτιολογημένη γνώμη της Σ.Ε. ως προς τη σκοπιμότητά της.
18.3. Η Συνέλευση του Τμήματος είναι δυνατό επίσης να αναθέσει, με τη διαδικασία που περιγράφεται
στο άρθρο 18.2, διδακτικό έργο σε μέλη Δ.Ε.Π. άλλων
Τομέων του Τμήματος Φιλολογίας ή άλλων Τμημάτων
του Πανεπιστημίου Κρήτης ή Τμημάτων άλλων Α.Ε.Ι. της
ημεδαπής και της αλλοδαπής, σε ερευνητές αναγνωρισμένων ερευνητικών ιδρυμάτων, ομότιμους καθηγητές,
επισκέπτες καθηγητές και ειδικούς επιστήμονες αναγνωρισμένου κύρους.
18.4. Η Συνέλευση του Τμήματος, είναι δυνατό επίσης
να αναθέσει, με τη διαδικασία που περιγράφεται στο άρθρο 18.2, διδακτικό έργο σε μέλη Ε.Ε.Π., Ε.ΔΙ.Π. και Ε.Τ.Ε.Π.
τα οποία πρέπει να κατέχουν διδακτορικό δίπλωμα στο
γνωστικό αντικείμενο του Π.Μ.Σ.
18.5. Σε καμιά περίπτωση τα μέλη Δ.Ε.Π. του Τμήματος
Φιλολογίας του Πανεπιστημίου Κρήτης πλήρους απασχόλησης δεν μπορούν να διδάσκουν μόνο σε μεταπτυ-
χιακό επίπεδο.
19. Δικαιώματα μεταπτυχιακών φοιτητών/τριών
Οι μεταπτυχιακοί/ές φοιτητές/τήτριες έχουν όλα τα
δικαιώματα και τις παροχές που προβλέπονται και για
τους/τις φοιτητές/τριες του πρώτου κύκλου σπουδών,
πλην του δικαιώματος παροχής δωρεάν διδακτικών
συγγραμμάτων.
Παράρτημα της υπ’ αρ. 509ης/21.12.2023 απόφασης της Συγκλήτου
του Πανεπιστημίου Κρήτης με τίτλο «Τροποποίηση της υπ’ αρ. 4962/26.4.2018
(Β΄ 1658) απόφασης ίδρυσης και της υπ’ αρ. 9216/4.7.2018 (Β΄ 3554)
απόφασης έγκρισης του κανονισμού σπουδών του Προγράμματος
Μεταπτυχιακών Σπουδών με τίτλο «Γλωσσολογία»
του Τμήματος Φιλολογίας του Πανεπιστημίου Κρήτης,
σύμφωνα με τον ν. 4957/2022».
ΕΝΔΕΙΚΤΙΚΟΣ ΚΑΤΑΛΟΓΟΣ ΜΑΘΗΜΑΤΩΝ ΜΕ ΣΥΝΤΟΜΗ ΠΕΡΙΓΡΑΦΗ
Τίτλος
Υπολογιστική Γλωσσολογία
Περιγραφή Το σεμινάριο φέρνει τις φοιτήτριες/φοιτητές σε επαφή με τις βασικές αρχές της Υπολογιστικής Γλωσσολογίας. Το σεμινάριο είναι τόσο θεωρητικό, όσο και πρακτικό. Στο θεωρητικό μέρος συζητούνται οι
βασικές μέθοδοι, αλγόριθμοι και τεχνικές που χρησιμοποιούνται στην Υπολογιστική Γλωσσολογία, ενώ
στο πρακτικό μέρος οι φοιτήτριες/φοιτητές έρχονται σε επαφή με τον προγραμματισμό στη γλώσσα
Python, αρχικά σε γενικό επίπεδο, ήτοι διδάσκοντας τις βασικές αρχές και δομές της γλώσσας, και
μετέπειτα σε πιο ειδικό, παρουσιάζοντας μικρά υπολογιστικά έργα με αναφορά στα επιμέρους επίπεδα γλωσσικής ανάλυσης ή/και στις πρακτικές εφαρμογές στις οποίες απευθύνονται. Οι φοιτήτριες/
φοιτητές έπειτα καλούνται είτε να επιχειρήσουν κριτική επισκόπηση βιβλιογραφίας σε ζητήματα
σχετιζόμενα με την Υπολογιστική Γλωσσολογία ή επιχειρούν να υλοποιήσουν κάποιο υπολογιστικό
έργο επεξεργασίας φυσικής γλώσσας μέσω της γλώσσας Python.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
Τίτλος
(Θεωρητική) Φωνολογία
Περιγραφή Το σεμινάριο στοχεύει στην εμβάθυνση συγκεκριμένων γλωσσικών φαινομένων που έχουν απασχολήσει την φωνολογική θεωρία. Ο σχεδιασμός του σεμιναρίου περιλαμβάνει τα εξής στάδια:
1. Παρουσίαση των κύριων θεωρητικών προτύπων για την ερμηνεία και ανάλυση των φωνολογικών
δεδομένων.
2. Εφαρμογή των θεωριών σε διάφορα γλωσσικά φαινόμενα από τυπολογικά διαφορετικές γλώσσες
(πρακτικές ασκήσεις).
3. Παρουσίαση από τους φοιτητές/-τριες και συζήτηση διαφόρων άρθρων.
4. Σχεδιασμός της μελέτης ενός γλωσσικού φαινομένου από την Ελληνική ή και από άλλες γλώσσες,
στηριζόμενοι στην υπάρχουσα ελληνική και διεθνή βιβλιογραφία. Θα δοθεί στους φοιτητές/-τριες
μία λίστα με διάφορα θέματα που καλύπτουν διαφορετικές περιοχές της φωνολογικής ανάλυσης.
Τίτλος
Θέματα Σημασιολογίας και Πραγματολογίας
Περιγραφή Το σεμινάριο εστιάζει στη σημασιολογική ανάλυση των προτάσεων αυτοτελώς αλλά και ως μέρος ενός
εκφωνήματος. Εισάγοντας τα εργαλεία τυπικής λογικής, οι φοιτητές εξασκούνται στη μελέτη και την
ανάλυση βασικών γλωσσολογικών ζητημάτων. Τα θέματα τα οποία θα εξετάσουμε περιλαμβάνουν:
την ερμηνεία των ονομάτων και των κατηγορημάτων, των ποσοδεικτικών στοιχείων, των αναφορικών
στοιχείων, την σημασιολογική ανάλυση των γεγονοτικών κατηγορημάτων, του χρόνου και της όψης,
την τροπικότητα. Επιπλέον, εισάγονται πτυχές της πραγματολογικής ανάλυσης των εκφωνημάτων,
εστιάζοντας σε φαινόμενα διεπαφής με τη σημασιολογία, στον ρόλο του γλωσσικού και εξωγλωσσικού
περικειμένου και της προσωδίας στην τελική ερμηνεία των εκφωνημάτων.
Τίτλος
Πραγματολογία
Περιγραφή Το σεμινάριο εστιάζει στην επιστημονική μελέτη της
παραγωγής του νοήματος με χρήση της φυσικής γλώσσας. Το σεμινάριο περιέχει τα εξής:
1. Γλωσσολογικές και φιλοσοφικές βάσεις της πραγματολογίας
2. Θεωρία των γλωσσικών πράξεων
3. Αρχιτεκτονική του νοήματος: συνάρθρωση των γλωσσικών και των μη γλωσσικών νοητικών μηχανισμών
4. Γλώσσα και νόημα από τη σκοπιά της φιλοσοφίας της εξελικτικής βιολογίας (σε συσχετισμό με τα
[2] και [3])
Τίτλος
Τυπολογία στη Γλωσσική Ανάπτυξη
Περιγραφή Το σεμινάριο στοχεύει στην εμβάθυνση συγκεκριμένων γλωσσικών φαινομένων που έχουν απασχολήσει την γλωσσολογική θεωρία, όπως διαμορφώνονται μέσα από τον παιδικό λόγο. Τα θέματα
αυτά είναι κεντρικά στη γλωσσολογική θεώρηση και οδηγούν σε βασικές τυπολογικές διαφορές των
γλωσσών. Ο κεντρικός άξονας του σεμιναρίου είναι η εξέταση των τυπολογικών αυτών διαφορών
στα διάφορα στάδια κατάκτησης της γλώσσας. Τα βασικά ζητήματα- φαινόμενα που θα εξεταστούν
περιλαμβάνουν:
α) Κατάκτηση της σειράς των όρων μιας γλώσσας
β) Συμφωνία Υποκειμένου - Ρήματος
γ) Δυνατότητα παράλειψης Υποκειμένου
Τίτλος
Σύνταξη
Περιγραφή Το σεμινάριο ασχολείται συστηματικά με περιορισμένο αριθμό θεμάτων από τη θεωρία της Σύνταξης,
παρουσιάζοντας τη βιβλιογραφία με έμφαση στη σύγχρονη έρευνα και αξιολογώντας τις θεωρητικές
υποθέσεις με βάση εμπειρικά δεδομένα. Τα δεδομένα προέρχονται κυρίως από την Ελληνική Γλώσσα
και συγκρίνονται προς δεδομένα από άλλες γλώσσες, στο πνεύμα της συγκριτικής προσέγγισης της
σύγχρονης θεωρητικής σύνταξης που στηρίζεται στην έννοια των Καθολικών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
Τίτλος
Ψυχογλωσσολογία
Περιγραφή Το σεμινάριο στοχεύει στην εμβάθυνση συγκεκριμένων γλωσσικών φαινομένων που έχουν απασχολήσει τη γλωσσολογική θεωρία, όπως διαμορφώνονται μέσα από τον παιδικό λόγο. Το μάθημα
συγκρίνει την ανάπτυξη της Πρώτης Γλώσσας (Γ1) με την ανάπτυξη/εκμάθηση της Δεύτερης Γλώσσας
(Γ2). Στόχος είναι να περιγράψουμε και να αναλύσουμε τις ομοιότητες και τις διαφορές οι οποίες χαρακτηρίζουν την διαδικασία κατάκτησης της Γ1 μια ‘αβίαστη’ και φυσική διαδικασία και την ανάπτυξη
της Γ2 ως μια διαδικασία εκμάθησης. Μέρος του σεμιναρίου θα ασχοληθεί με περιπτώσεις πολυγλωσσικής ανάπτυξης και θα αναλυθούν τα κριτήρια με τα οποία μία ή και παραπάνω γλώσσες μπορούν
να θεωρηθούν ως Γ1. Στόχος μας είναι να αναλύσουμε τις θεμελιώδεις αρχές των προσεγγίσεων στη
Γ2 και να εξετάσουμε τις πειραματικές διαδικασίες με τις οποίες συγκεντρώνουμε και αναλύουμε τα
δεδομένα σε Γ2 περιβάλλοντα. Ιδιαίτερα θα ασχοληθούμε λεπτομερώς με συγκεκριμένα θέματα που
έχουν μελετηθεί διεξοδικά τόσο στη Γ1, όσο και στην Γ2, όπως την κατάκτηση της σειράς των όρων
σε μια γλώσσα, τη δυνατότητα παράλειψης του Υποκειμένου, την ανάπτυξη/εκμάθηση των κλιτικών
αντωνυμιών, την κατάκτηση των Προσδιοριστών, την κατάκτηση του Χρόνου και της Όψης κ.α. Επιπλέον στόχος μας είναι να είμαστε σε θέση να ορίσουμε τα καθολικά στάδια στη Γ2 και τα στάδια στα
οποία αναπτύσσεται η ‘ενδιάμεση’ γλώσσα, μέσα στο πλαίσιο της καθολικής γραμματικής.
Τίτλος
Ιστορία των γλωσσικών ιδεών: το ελληνικό γλωσσικό ζήτημα
Περιγραφή Το σεμινάριο κινείται στους παρακάτω δύο άξονες:
1. Εισαγωγή στην προβληματική του Γλωσσικού Ζητήματος, λαμβάνοντας υπόψη (α) στοιχεία της
ευρωπαϊκής και νεοελληνικής πολιτισμικής ιστορίας, της ιστορίας των ιδεών και νοοτροπιών, (β) τη
θεωρία του σχηματισμού των εθνικών - κρατών, (γ) τα δεδομένα της σύγχρονης γλωσσολογίας για
την υπόσταση του αντικειμένου “γλώσσα”, και (δ) τα υπό διαμόρφωση πορίσματα από τη συγκριτική
μελέτη της “γλωσσικής επιλογής” σε άλλα έθνη - κράτη.
2. Επιλεκτική εκ του σύνεγγυς ανάγνωση κειμένων - πηγών του Γλωσσικού Ζητήματος από τα μέσα
του 18ου ως τα μέσα του 20ου αιώνα. Η δεξαμενή του μαθήματος περιλαμβάνει κείμενα των Ι. Μοισιόδακα, Δ. Καταρτζή, Δ. Φιλιππίδη - Γ. Κωνσταντά, Ν. Δούκα, Αδαμαντίου Κοραή, Διονυσίου Σολωμού,
Γ. Ψυχάρη, Ε. Ροΐδη, Γ.Ν. Χατζιδάκι, Ε. Γιανίδη, Φ. Φωτιάδη, Μ. Τριανταφυλλίδη.
Τίτλος
Τυπολογία Γλωσσών
Περιγραφή Το σεμινάριο αποτελείται από δύο κύρια μέρη. Στο πρώτο μέρος εισάγονται οι σχολές και οι έννοιες:
λειτουργική τυπολογία, τυπική τυπολογία, μακροπαραμετρική και μικροπαραμετρική σύνταξη. Επίσης,
οι φοιτητές εξοικειώνονται με βάσεις δεδομένων που αναπαριστούν μορφοσυντακτικά χαρακτηριστικά των γλωσσών με έμφαση στο World Atlas of Language Structures (WALS). Δίνεται έμφαση στους
λόγους για τους οποίους οι γλώσσες μπορεί να εμφανίζουν συστηματικές ομοιότητες και διαφορές:
ιστορικούς/γενετικούς, γεωγραφικούς vs. καθολικούς και παρουσιάζονται έρευνες που χρησιμοποιούν
τη συγχρονική σύγκριση των μορφοσυντακτικών χαρακτηριστικών των γλωσσών ως μέθοδο για να
ανακαλύψουν τις γενετικές τους σχέσεις. Στη συνέχεια οι φοιτητές επιλέγουν θέματα και είτε παρουσιάζουν κριτικά τη βιβλιογραφία, εστιάζοντας σε προβλήματα για τα οποία υπάρχουν διαφωνίες ή
θέματα που δεν έχουν μελετηθεί επαρκώς είτε μελετούν φαινόμενα στο WALS προσπαθώντας να εντοπίσουν γενικεύσεις στην κατανομή των χαρακτηριστικών διαγλωσσικά (γενετικές και γεωγραφικές).
Τίτλος
Φωνολογική κατάκτηση και (α) τυπική ανάπτυξη
Περιγραφή Το σεμινάριο στοχεύει να εξετάσει σε βάθος ζητήματα σχετικά με τη φωνολογική κατάκτηση παιδιών
με τυπική και ατυπική ανάπτυξη. Θα παρουσιασθούν και θα συζητηθούν: οι θεωρητικές προσεγγίσεις
για τη φωνολογική κατάκτηση / ανάπτυξη, για την αλληλεπίδραση πρόσληψης και φωνολογικής
παραγωγής, τα βασικά χαρακτηριστικά και στάδια της οργάνωσης του φωνολογικού συστήματος
καθώς και οι διαγλωσσικές ομοιότητες και διαφορές στη φωνολογική κατάκτηση παιδιών με (α)
τυπική ανάπτυξη. Παρουσίαση και κριτικός σχολιασμός διαφόρων άρθρων σχετικών με τη θεματική
του σεμιναρίου από τους/τις φοιτητές/-τριες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
Τίτλος
Διεπαφή γλωσσικών επιπέδων: Σύνταξη - Σημασιολογία
Περιγραφή Το σεμινάριο ασχολείται συστηματικά και εμβαθύνει σε συγκεκριμένα θέματα της Διεπαφής ΣύνταξηςΣημασιολογίας. Παρουσίαση της βιβλιογραφίας με έμφαση στη σύγχρονη έρευνα και αξιολόγηση των
θεωρητικών υποθέσεων με βάση εμπειρικά δεδομένα. Συγκεκριμένα, θα μελετηθούν σε συντακτικό και
σημασιολογικό επίπεδο φαινόμενα που προσφέρονται για τη μελέτη της Διεπαφής, όπως τα στοιχεία
εστίασης (focus particles). Θα δοθεί έμφαση στην Ελληνική, αλλά θα συζητηθούν και δεδομένα από
άλλες γλώσσες, στο πνεύμα της συγκριτικής προσέγγισης της σύγχρονης θεωρητικής σύνταξης που
στηρίζεται στην έννοια των Καθολικών χαρακτηριστικών. Επίσης, η ανάλυση θα επεκταθεί και σε άλλα
στοιχεία (particles) των οποίων η ερμηνεία και η συντακτική κατανομή επηρεάζεται από την εστίαση
(προσθετικά στοιχεία, αρνητικά στοιχεία μεταξύ άλλων) (i.e. Krifka 1999, König 2002).
Τίτλος
Καθολικότητα και παραμετροποίηση στη γλωσσική ανάπτυξη
Περιγραφή Το μάθημα στοχεύει στην εμβάθυνση συγκεκριμένων γλωσσικών φαινομένων που έχουν απασχολήσει
την γλωσσολογική θεωρία, όπως διαμορφώνονται μέσα από τον παιδικό λόγο. Τα θέματα αυτά είναι
κεντρικά στη γλωσσολογική θεώρηση και οδηγούν σε βασικές τυπολογικές διαφορές των γλωσσών.
Ο κεντρικός άξονας του μαθήματος είναι η εξέταση των τυπολογικών αυτών διαφορών στα διάφορα
στάδια κατάκτησης της γλώσσας. Τα βασικά ζητήματα- φαινόμενα που θα εξεταστούν περιλαμβάνουν:
α) Δυνατότητα παράλειψης Υποκειμένου β) Δυνατότητα παράλειψης Αντικειμένου γ) Κατάκτηση
Ποσοδεικτών δ) Κατάκτηση Αναφορικής Σύνδεσης και Συναναφοράς.
Τίτλος
Γλωσσολογικές προσεγγίσεις ομιλουμένων και μη γλωσσών
Περιγραφή Το μεταπτυχιακό σεμινάριο πραγματεύεται τα ακόλουθα θέματα:
Διαφοροποίηση με βάση corpora λαθών της διδασκαλίας μητρικής - δεύτερης - ξένης γλώσσας
Συντακτική και λεξική επεξεργασία της Νεοελληνικής γλώσσας από φυσικούς και μη ομιλητές,
Μεθοδολογία και αξιολόγηση των βιβλίων γλώσσας πρωτοβάθμιας και δευτεροβάθμιας εκπαίδευσης
και Ελληνικής ως ξένης γλώσσας (κριτική διδακτικών δύο εγχειριδίων),
Γραμματική: θεωρήσεις (διαχρονικά) και προσεγγίσεις συγχρονικά, Λεξικά και Λεξικολογία,
Κατηγοριοποίηση λαθών με βάση corpus μαθητών Γ1 ή/και Γ2,
Κατατακτήρια / Διαγνωστικά / Τελικά Τεστ γλωσσομάθειας.
Η απόφαση αυτή να δημοσιευθεί στην Εφημερίδα της Κυβερνήσεως.
Ρέθυμνο, 31 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1877/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201877.pdf | Tokens: 62131]